Neuvoston 29 päivänä kesäkuuta 1998 vahvistama YHTEINEN KANTA (EY) N:o 42/98 Euroopan parlamentin ja neuvoston direktiivin 98/.../EY antamiseksi tutkintotodistusten tunnustamisjärjestelmän perustamisesta vapauttamisdirektiivien soveltamisalaan kuuluvan ammatillisen toiminnan osalta ja siirtymätoimenpiteistä sekä tutkintotodistusten yleisen tunnustamisjärjestelmän täydentämisestä



Virallinen lehti nro C 262 , 19/08/1998 s. 0012



Neuvoston 29 päivänä kesäkuuta 1998 vahvistama YHTEINEN KANTA (EY) N:o 42/98 Euroopan parlamentin ja neuvoston direktiivin 98/. . ./EY antamiseksi tutkintotodistusten tunnustamisjärjestelmän perustamisesta vapauttamisdirektiivien soveltamisalaan kuuluvan ammatillisen toiminnan osalta ja siirtymätoimenpiteistä sekä tutkintotodistusten yleisen tunnustamisjärjestelmän täydentämisestä (98/C 262/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 49 artiklan, 57 artiklan 1 kohdan ja 2 kohdan ensimmäisen ja kolmannen virkkeen sekä 66 artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että 1) perustamissopimuksen mukaan kaikki kansalaisuuteen perustuva syrjintä sijoittautumisen ja palvelujen tarjoamisen osalta on kielletty siirtymäkauden päättymisestä alkaen; sen vuoksi tietyt tällä alalla sovellettavien direktiivien säännökset ovat käyneet tarpeettomiksi sovellettaessa kansallisen kohtelun sääntöä, koska kyseinen sääntö on vahvistettu perustamissopimuksessa ja sillä on välitön vaikutus, 2) näiden direktiivien tietyt säännökset, joilla helpotetaan sijoittautumisoikeuden ja palvelujen tarjoamisen vapauden tosiasiallista käyttämistä, olisi säilytettävä erityisesti silloin, kun niissä säädetään aiheellisesti, miten perustamissopimuksesta johtuvat velvoitteet on täytettävä, 3) sijoittautumisvapauden ja palvelujen tarjoamisen vapauden helpottamiseksi useilla toiminta-aloilla on annettu direktiivejä siirtymätoimenpiteistä ennen tutkintotodistusten vastavuoroisen tunnustamisen käyttöön ottamista; näissä direktiiveissä säädetään riittäväksi edellytykseksi kyseisen toiminnan harjoittamiseen niissä jäsenvaltioissa, joissa kyseinen toiminta on säänneltyä, se, että toimintaa on tosiasiallisesti harjoitettu kansalaisen lähtömaassa kohtuullinen aika, josta ei ole liian kauan, 4) mainittujen direktiivien keskeisimmät säännökset olisi korvattava uusilla säännöksillä, jotka ovat Edinburghissa 11 ja 12 päivänä joulukuuta 1992 kokoontuneen Eurooppa-neuvoston päätelmien mukaiset toissijaisuusperiaatteen, yhteisön lainsäädännön yksinkertaistamisen ja erityisesti komission suorittaman, ammatillista pätevyyttä koskevien suhteellisen vanhojen direktiivien uuden käsittelyn osalta; tämän vuoksi kyseiset direktiivit olisi kumottava, 5) vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annettua neuvoston direktiiviä 89/48/ETY (4) ja direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annettua neuvoston direktiiviä 92/51/ETY (5) ei sovelleta tiettyyn ammatilliseen toimintaan, johon sovelletaan tämän alan direktiivejä (tämän direktiivin liitteen A ensimmäinen osa); tämän vuoksi olisi otettava käyttöön tutkintotodistusten tunnustamisjärjestelmä, jota sovelletaan sellaiseen ammatilliseen toimintaan, joka ei kuulu direktiivien 89/48/ETY ja 92/51/ETY soveltamisalaan; tämän direktiivin liitteen A toisessa osassa luetellut ammatillisen toiminnan alat kuuluvat tutkintotodistusten tunnustamisen osalta suurimmaksi osaksi direktiivin 92/51/ETY soveltamisalaan, 6) neuvostolle on toimitettu ehdotus direktiivien 89/48/ETY ja 92/51/ETY muuttamiseksi vastaanottavan jäsenvaltion edunsaajalta mahdollisesti vaatimien vakavaraisuutta ja taloudellisten riskien varalta vakuuttamista koskevien todisteiden osalta; neuvosto aikoo käsitellä tätä ehdotusta myöhemmin, 7) neuvostolle on toimitettu ehdotus niiden erikoissairaanhoitajien vapaan liikkuvuuden helpottamiseksi, joilla ei ole jotakin niistä tutkintotodistuksista, jotka on lueteltu direktiivin 77/452/ETY (6) 3 artiklassa; neuvosto aikoo käsitellä tätä ehdotusta myöhemmin, 8) olisi säädettävä säännöllisistä kertomuksista tämän direktiivin täytäntöönpanon seuraamiseksi, ja 9) tämä direktiivi ei rajoita perustamissopimuksen 48 artiklan 4 kohdan eikä 55 artiklan soveltamista, OVAT ANTANEET TÄMÄN DIREKTIIVIN: I OSASTO Soveltamisala 1 artikla 1. Jäsenvaltioiden on annettava tässä direktiivissä määritellyt toimenpiteet palvelujen tarjoamisen vapautta (7) ja sijoittautumisoikeutta (8) koskevien yleisohjelmien I osastossa tarkoitettujen luonnollisten henkilöiden ja yritysten, jäljempänä `edunsaajat`, jotka haluavat harjoittaa liitteessä A lueteltua toimintaa, niiden alueelle sijoittautumisen sekä näiden henkilöiden ja yritysten tarjoamien palvelujen osalta. 2. Tätä direktiiviä sovelletaan liitteessä A lueteltuun toimintaan, jota jäsenvaltioiden kansalaiset haluavat harjoittaa itsenäisenä ammatinharjoittajana tai työntekijänä vastaanottavassa jäsenvaltiossa. 2 artikla Jäsenvaltioiden, joissa liitteessä A tarkoitettua toimintaa voidaan ryhtyä harjoittamaan tai voidaan harjoittaa ainoastaan tietyin pätevyyttä koskevien edellytyksin, on huolehdittava siitä, että edunsaajalle, joka sitä pyytää, annetaan ennen hänen sijoittautumistaan tai ryhtymistään tarjoamaan palveluja tietoja niistä säännöistä, joita sovelletaan siihen ammattiin, jota hän aikoo harjoittaa. II OSASTO Toisen jäsenvaltion myöntämien muodollista kelpoisuutta osoittavien todistusten tunnustaminen 3 artikla 1. Jäsenvaltio ei riittämättömän pätevyyden perusteella saa evätä toisen jäsenvaltion kansalaiselta lupaa ryhtyä harjoittamaan tai harjoittaa jotakin liitteen A ensimmäisessä osassa lueteltua toimintaa samoin edellytyksin kuin jäsenvaltion omat kansalaiset ilman, että jäsenvaltio on ensin verrannut edunsaajan saman toiminnan harjoittamiseksi toisaalla yhteisössä hankkimien tutkintotodistusten, todistusten tai muiden muodollista kelpoisuutta osoittavien asiakirjojen osoittamia tietoja ja päteveyyttä omissa kansallisissa säännöissään vaadittuun pätevyyteen, sanotun kuitenkaan rajoittamatta 4 artiklan soveltamista. Jos vertailussa ilmenee, että toisen jäsenvaltion myöntämillä tutkintotodistuksilla, todistuksilla tai muilla muodollista kelpoisuutta osoittavilla asiakirjoilla osoitetut tiedot ja pätevyys vastaavat kansallisissa säännöksissä vaadittuja tietoja ja pätevyyttä, vastaanottava jäsenvaltio ei voi evätä tällaisen asiakirjan haltijalta oikeutta kyseisen toiminnan harjoittamiseen. Jos vertailussa sitä vastoin ilmenee oleellisia eroja, vastaanottavan jäsenvaltion on tarjottava edunsaajalle mahdollisuus osoittaa, että tämä on hankkinut puuttuvat tiedot ja pätevyyden suorittamalla vastaanottavan jäsenvaltion valinnan mukaan sopeutumisajan tai kelpoisuuskokeen, direktiivien 89/48/ETY ja 92/51/ETY mukaisesti. Jäsenvaltioiden on pyrittävä ottamaan huomioon edunsaajan näistä vaihtoehdoista ensisijaiseksi esittämä. 2. Edellä 1 kohdassa tarkoitettu tunnustamispyyntö on tutkittava mahdollisimman nopeasti, ja vastaanottavan jäsenvaltion toimivaltaisen viranomaisen on ilmoitettava perustelunsa tehdessään päätöksen, joka on tehtävä viimeistään neljän kuukauden kuluttua hakemuksen ja sitä tukevien täydellisten asiakirjojen esittämisestä. Päätöksestä tai sen tekemättä jättämisestä on oikeus tehdä valitus kansallisen lainsäädännön mukaisesti. III OSASTO Ammatillisen pätevyyden tunnustaminen toisessa jäsenvaltiossa hankitun ammattikokemuksen perusteella 4 artikla Jos liitteessä A luetellun toiminnan harjoittamiseen ryhtyminen tai toiminnan harjoittaminen jäsenvaltiossa edellyttää yleisiä, kaupallisia tai ammatillisia tietoja ja kykyjä, kyseisen jäsenvaltion on hyväksyttävä riittäväksi todisteeksi näistä tiedoista ja kyvyistä kyseisen toiminnan tosiasiallinen harjoittaminen toisessa jäsenvaltiossa. Tällaisen toiminnan harjoittamisena pidetään liitteen A ensimmäisessä osassa mainittua toimintaa: 1. luettelossa I mainittujen toimintojen osalta: a) yhtäjaksoisesti kuusi vuotta joko itsenäisenä ammatinharjoittajana tai yritysjohtajana; tai b) yhtäjaksoisesti kolme vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai c) yhtäjaksoisesti kolme vuotta itsenäisenä ammatinharjoittajana, jos edunsaaja osoittaa harjoittaneensa kyseistä toimintaa vähintään viiden vuoden ajan työntekijänä; tai d) yhtäjaksoisesti viisi vuotta johtotehtävissä, joista vähintään kolme vuotta teknisissä tehtävissä siten, että edunsaaja on vastannut vähintään yhdestä yrityksen osastosta, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi. Edellä a ja c alakohdassa tarkoitetuissa tapauksissa kyseisen toiminnan harjoittamisen päättymisestä ei ennen 8 artiklassa tarkoitetun hakemuksen jättöpäivää ole saanut kulua yli kymmentä vuotta. 2. luettelossa II mainittujen toimintojen osalta: a) yhtäjaksoisesti kuusi vuotta joko itsenäisenä ammatinharjoittajana tai yritysjohtajana; tai b) - yhtäjaksoisesti kolme vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai - yhtäjaksoisesti neljä vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai c) yhtäjaksoisesti kolme vuotta itsenäisenä ammatinharjoittajana tai yritysjohtajana, jos edunsaaja osoittaa harjoittaneensa kyseistä toimintaa vähintään viiden vuoden ajan työntekijänä; tai d) - yhtäjaksoisesti viisi vuotta työntekijänä, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai - yhtäjaksoisesti kuusi vuotta työntekijänä, jos edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi. Edellä a ja c alakohdassa tarkoitetuissa tapauksissa toiminnan harjoittamisen päättymisestä ei ennen 8 artiklassa tarkoitetun hakemuksen jättöpäivää ole saanut kulua yli kymmentä vuotta. 3. luettelossa III mainittujen toimintojen osalta: a) yhtäjaksoisesti kuusi vuotta joko itsenäisenä ammatinharjoittajana tai yritysjohtajana; tai b) yhtäjaksoisesti kolme vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai c) yhtäjaksoisesti kolme vuotta itsenäisenä ammatinharjoittajana, jos edunsaaja osoittaa harjoittaneensa kyseistä toimintaa vähintään viiden vuoden ajan työntekijänä. Edellä a ja c alakohdassa tarkoitetuissa tapauksissa kyseisen toiminnan harjoittamisen päättymisestä ei ennen 8 artiklassa tarkoitetun hakemuksen jättöpäivää ole saanut kulua yli kymmentä vuotta. 4. luettelossa IV mainittujen toimintojen osalta: a) yhtäjaksoisesti viisi vuotta joko itsenäisenä ammatinharjoittajana tai yritysjohtajana; tai b) yhtäjaksoisesti kaksi vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kolmen vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai c) yhtäjaksoisesti kolme vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai d) yhtäjaksoisesti kaksi vuotta itsenäisenä ammatinharjoittajana tai yritysjohtajana, jos edunsaaja osoittaa harjoittaneensa kyseistä toimintaa vähintään kolmen vuoden ajan työntekijänä; tai e) yhtäjaksoisesti kolme vuotta työntekijänä, jos edunsaaja osoittaa saaneensa kyseistä toimintaa varten ennalta vähintään kahden vuoden koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi. 5. luettelossa V olevien a ja b alakohdassa mainittujen toimintojen osalta: a) kolmen vuoden ajan itsenäisenä ammatinharjoittajana tai yritysjohtajana edellyttäen, että kyseisen toiminnan harjoittamisen päättymisestä ei ennen 8 artiklassa tarkoitetun hakemuksen jättöpäivää ole kulunut yli kahta vuotta; tai b) kolmen vuoden ajan itsenäisenä ammatinharjoittajana tai yritysjohtajana edellyttäen, että kyseisen toiminnan harjoittamisen päättymisestä ei ennen 8 artiklassa tarkoitetun hakemuksen jättöpäivää ole kulunut yli kahta vuotta, paitsi jos vastaanottava jäsenvaltio sallii kansalaistensa keskeyttää kyseisen toiminnan harjoittamisen pidemmäksi ajanjaksoksi. 6. luettelossa VI mainittujen toimintojen osalta: a) yhtäjaksoisesti kolme vuotta joko itsenäisenä ammatinharjoittajana tai yritysjohtajana; tai b) yhtäjaksoisesti kaksi vuotta itsenäisenä ammatinharjoittajana tai yritysjohtajana, jos edunsaaja osoittaa saaneensa kyseistä toimintaa varten ennalta koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi; tai c) yhtäjaksoisesti kaksi vuotta itsenäisenä ammatinharjoittajana tai yritysjohtajana, jos edunsaaja osoittaa harjoittaneensa kyseistä toimintaa vähintään kolmen vuoden ajan työntekijänä; tai d) yhtäjaksoisesti kolme vuotta työntekijänä, jos edunsaaja osoittaa saaneensa kyseistä toimintaa varten ennalta koulutuksen, josta on osoituksena kansallisella tasolla tunnustettu todistus tai jonka toimivaltainen ammatillinen elin on arvioinut vaatimukset täysin täyttäväksi. Edellä a ja c alakohdassa tarkoitetuissa tapauksissa kyseisen toiminnan harjoittamisen päättymisestä ei ennen 8 artiklassa tarkoitetun hakemuksen jättöpäivää ole kulunut yli kymmentä vuotta. 5 artikla Jos edunsaajalla on jossakin jäsenvaltiossa saatu kansallisesti tunnustettu todistus, joka on osoituksena vähintään kahden tai kolmen vuoden pituista ammatillista koulutusta vastaavista, kyseisessä toiminnassa vaadittavista tiedoista ja kyvyistä, vastaanottava jäsenvaltio voi katsoa todistuksen vastaavan sellaista todistusta, josta käy ilmi kestoltaan 4 artiklan 1 kohdan b ja d alakohdan, 2 kohdan b ja d alakohdan, 3 kohdan b alakohdan sekä 4 kohdan b, c ja e alakohdan mukainen koulutus. 6 artikla Jos edunsaajan koulutuksen kesto on vähintään kaksi mutta vähemmän kuin kolme vuotta, 4 artiklan vaatimukset täyttyvät, jos 4 artiklan 1 kohdan b ja d alakohdassa, 2 kohdan b alakohdan ensimmäisessä luetelmakohdassa, 3 kohdan b alakohdassa ja 4 kohdan b alakohdassa tarkoitetun ammattikokemuksen kestoa itsenäisenä ammatinharjoittajana tai johtotehtävissä tai 4 artiklan 2 kohdan d alakohdan ensimmäisessä luetelmakohdassa tarkoitetun ammattikokemuksen kestoa työntekijänä jatketaan samassa suhteessa kattamaan ero koulutuksen kestossa. 7 artikla Henkilön katsotaan toimineen 4 artiklassa tarkoitettuna yritysjohtajana, jos hän on toiminut kyseisen ammattialan yrityksessä: a) joko yritysjohtajana tai yrityksen sivuliikkeen johtajana; tai b) yrityksen omistajan tai johtajan sijaisena, jos kyseiseen tehtävään liittyvä vastuu vastaa kyseisen omistajan tai johtajan vastuuta; tai c) luonteeltaan kaupallisessa ja/tai teknisessä johtotehtävässä, johon kuuluu vastuu yhdestä tai useammasta yrityksen osastosta. 8 artikla Se, että 4 artiklassa säädetyt edellytykset täyttyvät, on osoitettava koti- tai lähtöjäsenvaltion toimivaltaisen viranomaisen tai elimen antamalla toiminnan luonnetta ja kestoa koskevalla todistuksella, joka edunsaajan on esitettävä hakemuksensa tueksi kyseisen toiminnan tai kyseisten toimintojen harjoittamiseksi vastaanottavassa jäsenvaltiossa. IV OSASTO Toisessa jäsenvaltiossa hankitun muun ammatillisen pätevyyden tunnustaminen 9 artikla 1. Jos vastaanottava jäsenvaltio edellyttää omilta kansalaisiltaan, jotka aikovat ryhtyä harjoittamaan jotain 1 artiklan 2 kohdassa tarkoitettua toimintaa, todistusta hyvästä maineesta ja siitä, että heitä ei ole sillä hetkellä eikä aiemmin julistettu konkurssiin, tai todistusta jommastakummasta näistä, sen on hyväksyttävä riittäväksi todisteeksi muiden jäsenvaltioiden kansalaisilta rikosrekisteriotteen esittäminen tai, sen puuttuessa, koti- tai lähtöjäsenvaltion toimivaltaisen oikeus- tai hallintoviranomaisen myöntämän vastaavan asiakirjan esittäminen, josta käy ilmi, että kyseiset edellytykset täyttyvät. 2. Jos vastaanottava jäsenvaltio edellyttää omilta kansalaisiltaan, jotka aikovat ryhtyä harjoittamaan jotain 1 artiklan 2 kohdassa tarkoitettua toimintaa, hyvää mainetta ja edellyttää heidän osoittavan, että heitä ei ole sillä hetkellä eikä aiemmin julistettu konkurssiin ja että heihin ei ole aiemmin kohdistettu ammatillisia tai hallinnollisia kurinpitotoimia (kuten oikeuden menettäminen tiettyjen virkojen hoitamiseen, ammatinharjoittamisoikeuden pidättäminen tai elinkeino-oikeuden peruuttaminen), mitä ei voida osoittaa tämän artiklan 1 kohdassa tarkoitetulla asiakirjalla, jäsenvaltion on hyväksyttävä riittäväksi osoitukseksi muiden jäsenvaltioiden kansalaisilta koti- tai lähtöjäsenvaltion toimivaltaisen oikeus- tai hallintoviranomaisen antama todistus, jossa vahvistetaan, että kyseiset edellytykset täyttyvät. Tämän todistuksen on koskettava niitä seikkoja, jotka vastaanottavassa jäsenvaltiossa katsotaan tarpeellisiksi. 3. Jos edunsaajan koti- tai lähtöjäsenvaltio ei myönnä 1 ja 2 kohdassa tarkoitettuja asiakirjoja, ne voidaan korvata valaehtoisella ilmoituksella - tai, jollei jäsenvaltiossa ole säädetty valaehtoisesta ilmoituksesta, juhlallisella vakuutuksella - jonka asianomainen henkilö antaa kyseisen jäsenvaltion toimivaltaiselle oikeus- tai hallintoviranomaiselle tai tarvittaessa notaarille; mainitun viranomaisen tai notaarin on annettava todistus, jolla valaehtoinen ilmoitus tai juhlallinen vakuutus vahvistetaan oikeaksi. Ilmoitus siitä, ettei ole olemassa aiempaa konkurssiinasettamispäätöstä, voidaan antaa myös kyseisen jäsenvaltion toimivaltaiselle ammatilliselle elimelle. 4. Jos vastaanottava jäsenvaltio edellyttää todistetta vakavaraisuudesta, sen on pidettävä edunsaajan koti- tai lähtöjäsenvaltion pankkien antamia todistuksia omalla alueellaan annettuja todistuksia vastaavina. 5. Jos vastaanottava jäsenvaltio edellyttää kansalaisiltaan, jotka haluavat ryhtyä harjoittamaan tai harjoittavat jotain 1 artiklan 2 kohdassa tarkoitettua toimintaa, todisteen siitä, että heidät on vakuutettu ammatillisesta vastuusta johtuvien taloudellisten riskien varalta, kyseisen valtion on hyväksyttävä muiden jäsenvaltioiden vakuutuslaitosten antamat todistukset omalla alueellaan annettuja todistuksia vastaavina. Todistuksessa on todettava, että vakuutuksenantaja on noudattanut vastaanottavassa jäsenvaltiossa voimassa olevia lakeja ja asetuksia vakuutusehtojen ja niiden kattavuuden osalta. 6. Edellä 1, 2, 3 ja 5 kohdassa tarkoitetut asiakirjat eivät niitä esitettäessä saa olla kolmea kuukautta vanhempia. V OSASTO Menettelysäännökset 10 artikla 1. Jäsenvaltioiden on 14 artiklassa säädetyssä määräajassa nimettävä 8 artiklassa ja 9 artiklan 1, 2 ja 3 kohdassa tarkoitettujen todistusten myöntämisestä vastaavat viranomaiset ja elimet sekä tiedotettava asiasta välittömästi muille jäsenvaltioille ja komissiolle. 2. Kukin jäsenvaltio voi nimetä koordinoijan 1 kohdassa tarkoitettujen viranomaisten ja elinten toimia varten direktiivin 89/48/ETY 9 artiklan 2 kohdan mukaisesti perustettuun koordinointityöryhmään. Koordinointityöryhmän tehtävänä on myös: - helpottaa tämän direktiivin täytäntöönpanoa, - kerätä kaikkea tarpeellista tietoa direktiivin soveltamiseksi jäsenvaltioissa ja erityisesti kerätä ja vertailla tietoja eri ammatillisista pätevyyksistä niillä toiminta-aloilla, jotka kuuluvat tämän direktiivin soveltamisalaan. VI OSASTO Loppusäännökset 11 artikla 1. Kumotaan liitteessä B luetellut direktiivit. 2. Viittauksia kumottuihin direktiiveihin pidetään viittauksina tähän direktiiviin. 12 artikla Jäsenvaltioiden on toimitettava komissiolle 1 päivästä tammikuuta 2001 kahden vuoden välein kertomus käyttöön otetun järjestelmän soveltamisesta. Kyseisessä kertomuksessa on yleisten huomautusten lisäksi oltava tilastollinen yhteenveto tehdyistä päätöksistä ja selvitys tärkeimmistä tämän direktiivin soveltamiseen liittyvistä ongelmista. 13 artikla Komissio antaa viimeistään viiden vuoden kuluttua 14 artiklassa tarkoitetusta päivästä Euroopan parlamentille ja neuvostolle kertomuksen tämän direktiivin ja erityisesti sen 5 artiklan soveltamisesta jäsenvaltioissa. Komissio esittää tarvittavat neuvottelut käytyään ja erityisesti koordinoijia kuultuaan päätelmänsä voimassa olevan järjestelmän mahdollisista muutostarpeista. Samalla komissio tekee tarvittaessa voimassa olevia järjestelmiä koskevat parannusehdotukset, joilla pyritään helpottamaan henkilöiden vapaata liikkuvuutta, sijoittautumisoikeutta ja palvelujen tarjoamisen vapautta. 14 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen . . . päivää . . .kuuta . . . (9). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 15 artikla Tämä direktiivi tulee voimaan sinä päivänä, jona se julkaistaan Euroopan yhteisöjen virallisessa lehdessä. 16 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 115, 19.4.1996, s. 16 ja EYVL C 264, 30.8.1997, s. 5. (2) EYVL C 295, 7.10.1996, s. 43. (3) Euroopan parlamentin lausunto annettu 20. helmikuuta 1997 (EYVL C 85, 17.3.1997, s. 114), neuvoston yhteinen kanta vahvistettu 29 kesäkuuta 1998 ja Euroopan parlamentin päätös . . . (ei vielä julkaistu virallisessa lehdessä). (4) EYVL L 19, 24.1.1989, s. 16. (5) EYVL L 209, 24.7.1992, s. 25, direktiivi sellaisena kuin se on viimeksi muutettuna komission direktiivillä 97/38/EY (EYVL L 184, 12.7.1997, s. 31). (6) Neuvoston direktiivi 77/452/ETY, annettu 27 päivänä kesäkuuta 1977, yleissairaanhoidosta vastaavien sairaanhoitajien tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi (EYVL L 176, 15.7.1977, s. 1), direktiivi sellaisena kuin se on viimeksi muutettuna direktiivillä 90/658/ETY (EYVL L 353, 17.12.1990, s. 73). (7) EYVL 2, 15.1.1962, s. 32/62. (8) EYVL 2, 15.1.1962, s. 36/62. (9) 24 kuukautta sen voimaantulosta. LIITE A ENSIMMÄINEN OSA AMMATTIKOKEMUSLUOKKIIN LIITTYVÄ TOIMINTA Luettelo I Direktiiviin 64/427/ETY, sellaisena kuin se on muutettuna direktiivillä 69/77/ETY, sekä direktiiveihin 68/366/ETY, 75/368/ETY ja 75/369/ETY sisältyvät pääryhmät 1 Direktiivi 64/427/ETY (sijoittautumisvapauden ja palvelujen tarjoamisen vapauden toteuttamisesta annettu direktiivi 64/429/ETY) NICE-luokitus (vastaa ISIC-pääryhmiä 23-40) >TAULUKON PAIKKA> 2 Direktiivi 68/366/ETY (sijoittautumisvapauden ja palvelujen tarjoamisen vapauden toteuttamisesta annettu direktiivi 68/365/ETY) NICE-luokitus >TAULUKON PAIKKA> 3 Direktiivi 75/368/ETY (5 artiklan 1 kohdassa tarkoitettu toiminta) ISIC-luokitus >TAULUKON PAIKKA> 4 Direktiivi 75/369/ETY (6 artikla: jos toimintaa pidetään teollisuus- tai pienteollisuusluonteisena) ISIC-luokitus Seuraavien toimintojen liikkuva harjoittaminen: a) - liikkuvien kauppiaiden ja kulkukauppiaiden harjoittama tavaroiden osto ja myynti (ISIC-ryhmästä 612) - tavaroiden osto ja myynti katetuilla toreilla vakaasti maahan kiinitettyjen laitosten ulkopuolella sekä kattamattomilla toreilla b) toiminnat, joita koskevissa muissa siirtymätoimenpidedirektiiveissä jätetään nimenomaisesti ulkopuolelle kyseisten toimintojen liikkuva muoto tai niissä ei mainita sitä Luettelo II Direktiivi 82/470/ETY (6 artiklan 3 kohta) ISIC-luokituksen ryhmät 718 ja 720 Tarkoitettuja toimintoja ovat etenkin: - matkan tai oleskelun yksittäisten tai yhteensovitettujen osien (kuljetus, majoitus, retket jne.) järjestäminen, tarjoaminen ja myynti käteismyyntinä tai provisiolle, matkan tarkoituksesta riippumatta (2 artiklan B kohdan a alakohta) Luettelo III Direktiivi 82/489/ETY >TAULUKON PAIKKA> Luettelo IV Direktiivi 82/470/ETY (6 artiklan 1 kohta) ISIC-luokituksen ryhmät 718 ja 720: Tässä tarkoitettuja toimintoja ovat etenkin; - välittäjänä toimiminen eri liikennemuotojen yrittäjien sekä tavaroita lähettävien tai vastaanottavien henkilöiden välillä sekä erilaisten lisätoimien toteuttaminen: aa) tekemällä päämiehen puolesta sopimuksia liikenneyrittäjien kanssa bb) valitsemalla päämiehelle edullisimmaksi katsottu liikennemuoto, yritys ja reitti cc) valmistelemalla kuljetus teknisesti (esimerkiksi kuljetukseen tarvittava pakkaus); toteuttamalla erilaisia sivutoimia kuljetuksen aikana (hoitamalla esimerkiksi jäähdytysvaunujen jäätoimitukset) dd) suorittamalla kuljetukseen liittyvät muodollisuudet, kuten rahtikirjojen laatiminen; ryhmittämällä ja jakamalla lähetyksiä ee) yhteensovittamalla kuljetuksen eri osapuolet takaamalla kauttakuljetus, jälleenlähetys, jälleenlaivaus ja eri terminaalitoimet ff) järjestämällä liikenteenharjoittajille rahtia ja vastaavasti tavaroita lähettäville tai vastaanottaville henkilöille kuljetusmahdollisuuksia - kuljetusmaksujen laskeminen ja niiden tilityksen valvonta - tiettyjen toimien toteuttaminen pysyvästi tai tilapäisesti varustajan tai meriliikenteenharjoittajan nimissä ja lukuun (satamaviranomaisten, aluksen tavarantoimittajayritysten jne. kanssa) (2 artiklan A kohdan, a, b tai d alakohdan mukaiset toiminnat) Luettelo V Direktiivit 64/222/ETY ja 70/523/ETY a (katso tämän direktiivin 4 artiklan 5 kohdan a alakohta) Direktiivi 64/222/ETY (sijoittautumisvapauden ja palvelujen tarjoamisen vapauden toteuttamisesta annettu direktiivi 64/224/ETY) 1. ammatillinen toiminta välittäjänä, jonka tehtävänä on yhden tai usean toimeksiannon nojalla valmistella tai tehdä kauppatoimia muiden nimissä ja lukuun 2. ammatillinen toiminta välittäjänä, joka muutoin kuin pysyvänä tehtävänään luo yhteyksiä sellaisten henkilöiden välille, jotka haluavat tehdä sopimuksia suoraan, valmistelee heidän kauppatoimiaan tai auttaa niiden tekemisessä 3. ammatillinen toiminta välittäjänä, joka tekee omissa nimissään kauppatoimia muiden lukuun 4. ammatillinen toiminta välittäjänä, joka toteuttaa muiden lukuun tukkutavaran huutokauppoja 5. ammatillinen toiminta välittäjänä, joka kerää tilauksia ovelta ovelle-myynnillä 6. yhden tai usean kauppa-, teollisuus- tai käsiteollisuusyrityksen palveluksessa palkallista työtä tekevän välittäjän ammatillisesti toteuttama palveluntarjoamistoiminta b (katso tämän direktiivin 4 artiklan 5 kohdan b alakohta Direktiivi 70/523/ETY itsenäisten ammatinharjoittajien toiminta hiilen tukkukaupassa ja välittäjien toiminta hiilikaupassa (ISIC-luokituksen ryhmästä 6112) Luettelo VI Direktiivit 68/364/ETY, 68/368/ETY, 75/368/ETY, 75/369/ETY ja 82/470/ETY 1 Direktiivi 68/364/ETY (sijoittautumisvapauden ja palvelujen tarjoamisen vapauden toteuttamisesta annettu direktiivi 68/363/ETY ISIC-ryhmästä 612 Vähittäiskauppa Ulkopuolelle jätetyt toiminnat: >TAULUKON PAIKKA> 2 Direktiivi 68/368/ETY (sijoittautumisvapauden ja palvelujen tarjoamisen vapauden toteuttamisesta annettu direktiivi 68/367/ETY ISIC-luokitus ISIC-pääryhmästä 85: 1. ravintolat sekä kahvi-, olut- ja drinkkibaarit (ISIC-ryhmä 852) 2. kalustettuja huoneita vuokraavat hotellit ja vastaavat laitokset, leirintäalueet (ISIC-ryhmä 853) 3 Direktiivi 75/368/ETY (7 artikla) Kaikki direktiivin 75/368/ETY liitteeseen sisältyvät toiminnat, paitsi kyseisen direktiivin 5 artiklassa mainitut toiminnat (tämän liitteen luettelossa I oleva numero 3.) ISIC-luokitus >TAULUKON PAIKKA> 4 Direktiivi 75/369/ETY (5 artikla) Seuraavien toimintojen liikkuva harjoittaminen: a) tavaran osto ja myynti: - jota harjoittavat liikkuvat kauppiaat (ISIC-ryhmästä 612) - katetuilla toreilla vakaasti maahan kiinnitettyjen laitosten ulkopuolella ja kattamattomilla toreilla b) toiminnat, joita koskevissa siirtymätoimenpidedirektiiveissä jätetään nimenomaisesti ulkopuolelle kyseisten toimintojen liikkuva muoto tai niissä ei mainita sitä 5 Direktiivi 82/470/ETY (6 artiklan 2 kohta) (2 artiklan A kohdan c tai e alakohdassa, B kohdan b alakohdassa tai C tai D kohdassa mainitut toiminnat) Näitä toimintoja ovat etenkin: - junavaunujen antaminen vuokralle henkilö- tai tavaraliikenteeseen - välittäjänä toimiminen laivojen ostossa, myynnissä tai vuokrauksessa - maastamuuttajien kuljetusta koskevien sopimusten valmistelu, neuvottelu ja tekeminen - kaikkien esineiden ja tavaroiden ottaminen säilytettäväksi tallettajan lukuun tullimenettelyssä tai ei varastoissa, talletusmakasiineissa, huonekaluvarastoissa, kylmävarastoissa, siiloissa jne. - säilytettäväksi otettua esinettä tai tavaraa edustavan asiakirjan antaminen tallettajalle - tarhojen, ravinnon ja myyntipaikkojen hankkiminen karjalle, joka on väliaikaisessa säilytyksessä joko ennen myyntiä taikka kauttakuljetuksessa markkinoille tai markkinoilta - moottoriajoneuvojen valvonnan tai teknisen asiantuntija-arvioinnin harjoittaminen - tavaroiden mittaus, punnitus ja niiden tilavuuden mittaus TOINEN OSA MUUT KUIN ENSIMMÄISESSÄ OSASSA LUETELLUT TOIMINNAT 1 Direktiivit 63/261/ETY, 63/262/ETY, 65/1/ETY, 67/530/ETY, 67/531/ETY, 67/532/ETY, 68/192/ETY, 68/415/ETY ja 71/18/ETY ISIC-luokitus >TAULUKON PAIKKA> 2 Direktiivi 63/607/ETY (Filmit) 3 Direktiivi 64/223/ETY ISIC-luokitus >TAULUKON PAIKKA> 4 Direktiivi 64/428/ETY NICE-luokitus >TAULUKON PAIKKA> 5 Direktiivi 65/264/ETY (elokuvateollisuus) 6 Direktiivi 66/162/ETY ISIC-luokitus >TAULUKON PAIKKA> 7 Direktiivi 67/43/ETY ISIC-luokitus >TAULUKON PAIKKA> 8 Direktiivi 67/654/ETY ISIC-luokitus >TAULUKON PAIKKA> 9 Direktiivit 68/369/ETY ja 70/451/ETY ISIC-luokitus >TAULUKON PAIKKA> 10 Direktiivi 69/82/ETY ISIC-luokitus >TAULUKON PAIKKA> 11 Direktiivi 70/522/ETY ISIC-luokitus >TAULUKON PAIKKA> LIITE B Kumottavat direktiivit Ensimmäinen osa: sijoittautumisvapautta ja palvelujen tarjoamisen vapautta koskevat direktiivit >TAULUKON PAIKKA> Toinen osa: Siirtymätoimenpiteitä koskevat direktiivit >TAULUKON PAIKKA> NEUVOSTON PERUSTELUT I JOHDANTO 1. Komissio toimitti neuvostolle 9. helmikuuta 1996 direktiiviehdotuksen tutkintotodistusten tunnustamisjärjestelmän perustamisesta vapauttamisdirektiivien soveltamisalaan kuuluvan ammatillisen toiminnan osalta ja siirtymätoimenpiteistä sekä tutkintotodistusten yleisen tunnustamisjärjestelmän täydentämisestä. Kyseinen ehdotus perustuu Euroopan yhteisön perustamissopimuksen 49 artiklaan, 57 artiklan 1 kohtaan, 57 artiklan 2 kohdan ensimmäiseen ja kolmanteen virkkeeseen sekä 66 artiklaan. 2. Euroopan parlamentti antoi lausuntonsa ensimmäisessä käsittelyssä 20. helmikuuta 1997. Talous- ja sosiaalikomitea antoi lausuntonsa 10. heinäkuuta 1996. Komissio esitti 16. heinäkuuta 1997 muutetun ehdotuksen ottaen huomioon kyseiset lausunnot. 3. Neuvosto vahvisti yhteisen kantansa 29 päivänä kesäkuuta 1998 Euroopan yhteisön perustamissopimuksen 189 b artiklan mukaisesti. II TAVOITE Kyseisellä ehdotuksella perustetaan yleiseen tunnustamisjärjestelmään kuulumattomaan ammatilliseen toimintaan liittyvien tutkintotodistusten tunnustamisjärjestelmä. Maahanmuuttajat voivat kyseisen järjestelmän avulla pyytää tutkintotodistustensa tunnustamista, ellei heillä ole vaadittavaa ammattikokemusta, jotta he voisivat käyttää hyväkseen jotakin siirtymätoimenpiteistä annettua direktiiviä. Ehdotuksella pyritään myös muokkaamaan siirtymätoimenpiteistä annettujen direktiivien ja vapauttamisdirektiivien tärkeimpiä, erityisesti kauppaan, teollisuuteen ja käsiteollisuuteen liittyviä, säännöksiä, jotta yhteisön lainsäädäntö saadaan selkeämmäksi ja yksinkertaisemmaksi. III YHTEINEN KANTA 1. Yleistä Neuvoston yhteinen kanta on sopusoinnussa komission ehdotuksen tavoitteen kanssa, joka on edellä osassa II. Neuvosto on kuitenkin muuttanut ehdotusta erityisesti, jotta yhteinen kanta vastaisi paremmin kaikkien jäsenvaltioiden ammatillisia koulutusjärjestelmiä ja alan viimeisimpiä suuntauksia. Neuvosto hyväksyi suurella enemmistöllä Euroopan parlamentin ensimmäisessä käsittelyssä tekemät tarkistukset (1). 2. Erityishuomiot Muut kuin Euroopan parlamentin käsittelyn jälkeen komission ehdotukseen tehdyt muutokset ovat tiivistettynä seuraavassa. i) Vastaanottavan jäsenvaltion valinta korvaavan toimenpiteen osalta (3 artiklan 1 kohta) Selvyyden ja oikeusvarmuuden vuoksi neuvosto piti tärkeänä tarkentaa kyseisen kohdan toiseksi viimeistä virkettä siten, että tutkintotodistusten tunnustamisen osalta valinta toimenpiteestä (sopeutumisaika tai kelpoisuuskoe), jota maahanmuuttajille tarjotaan puuttuvan koulutuksen korvaamiseksi, kuuluu vastaanottavalle jäsenvaltiolle. Loppuun lisättiin virke maahanmuuttajien toiveiden huomioon ottamiseksi mahdollisuuksien mukaan. ii) Täydennykset 4 artiklaan, joissa otetaan huomioon ammattikoulutusjärjestelmät, jotka koulutuksen keston sijasta perustuvat ennemminkin taitojen arviointiin (uusi 5 ja 6 artikla) Ehdotuksen 4 artiklassa kodifioidaan siirtymä- ja vapauttamisdirektiivit sen osalta, miten ammatillinen pätevyys tunnustetaan toisessa jäsenvaltiossa hankitun ammattikokemuksen perusteella. Kyseisen artiklan useissa kohdissa sallitaan tietyn toiminnan harjoittaminen sellaisille maahanmuuttajille, jotka ovat aiemmin hankitun koulutuksen jälkeen harjoittaneet kyseistä toimintaa. Kokemuksen ja koulutuksen kesto on joka kerta selvästi määritelty. Tässä jo siirtymä- ja vapauttamisdirektiiveihin sisältyvässä artiklassa ei kuitenkaan oteta huomioon tiettyjen jäsenvaltioiden järjestelmiä, jotka tunnustavat ammatillisen pätevyyden ennemminkin hankittujen taitojen kuin saadun koulutuksen keston mukaan. Kyseisissä järjestelmissä koulutus on usein lyhyempi kuin muissa järjestelmissä. On huomattava, että ammatillisen koulutuksen uudet kehityssuunnat korostavat hankittuja taitoja. Näin ollen siirtymä ja vapauttamisdirektiivien järjestelmässä oli puute. Neuvosto lisäsi puutteen korjaamiseksi uuden 5 ja 6 artiklan: - 5 artiklassa jäsenvaltioille annetaan mahdollisuus rinnastaa hankittujen taitojen perusteella annetut todistukset 4 artiklan mukaisesti vaadittuihin kahden tai kolmen vuoden koulutuksesta saatuihin todistuksiin, edellyttäen että hankitut taidot vastaavat tapauksesta riippuen kahden tai kolmen vuoden koulutusta, - 6 artiklassa mukaan on mahdollista korvata liian lyhyt koulutus pidentämällä suhteellisesti ammattikokemuksen kestoa. iii) Viittaukset teknisiin johtotehtäviin (7 artiklan c kohta) Taloudellisten tosiasioiden huomioon ottamiseksi neuvosto lisäsi tekniset tehtävät toimiin, joita yritysjohtaja voi harjoittaa. iv) Komission ehdotuksen 8 artiklan poistaminen Neuvosto päätti siirtää kyseisen artiklan direktiiviehdotukseen, jolla muutetaan ammatillisten tutkintotodistusten yleistä tunnustamisjärjestelmää koskevia direktiivejä 89/48/ETY ja 92/51/ETY ja täydennetään yleissairaanhoidosta vastaavien sairaanhoitajien, hammaslääkärien, eläinlääkärien, kätilöiden, arkkitehtien, farmaseuttien ja lääkärien ammateista annettuja direktiivejä 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY, jäljempänä SLIM-ehdotus. Johdanto-osan 6 ja 7 kappaleessa otetaan tämä siirto huomioon. Aiempi 8 artikla on erittäin tarkoituksenmukaista siirtää SLIM-ehdotukseen, koska kyseisessä artiklassa muutettiin yleisiä direktiivejä erityisesti sairaanhoitajien osalta. v) Ehdotuksen 9 ja 10 artiklan poistaminen (komitologia) Neuvosto ei säilyttänyt 9 ja 10 artiklaa, joissa säädettiin komitologiamenettelystä liitteessä A olevien luettelojen päivityksessä. Neuvosto katsoo, että oikeusvarmuuden vuoksi kyseinen päivitys olisi tehtävä direktiiveillä ja se kuuluisi näin ollen yhteispäätösmenettelyn piiriin. iv) Mahdollisuus nimetä ylimääräinen koordinoija (10 artiklan 2 kohdan ensimmäinen alakohta) Direktiivin 89/48/ETY mukaisesti perustettu koordinointityöryhmä vastaa myös tästä direktiivistä. Neuvosto katsoo asianmukaiseksi valtuuttaa jäsenvaltiot halutessaan nimeämään ylimääräisen koordinoijan kyseiseen työryhmään, jotta kyseisen direktiivin erityisalan asiantuntijoiden mahdolliset tiedot saadaan hyödynnettyä. vii) Kertomus 5 artiklan soveltamisesta (13 artiklan ensimmäinen alakohta) Neuvosto päätti 13 artiklassa (aiempi Euroopan parlamentin ehdottama 13 a artikla) viitata erityisesti 5 artiklaan. Koska kyseinen 5 artikla on tärkeä uutuus ammatillisen pätevyyden tunnustamisjärjestelmässä, komission olisi aiheellista seurata tarkkaan artiklan soveltamista ja tarvittaessa esittää ehdotuksia, joilla edistetään sellaisten henkilöiden vapaata liikkuvuutta, joilla on 5 artiklassa määritelty todistus. IV. PÄÄTELMÄ Neuvosto katsoo, että kaikki komission ehdotukseen tehdyt muutokset vastaavat direktiiviehdotuksen tavoitteita. Yhteinen kanta sisältää kaikkien Euroopan parlamentin tekemien tarkistusten sisällön, ja ne on siirretty komission muutettuun ehdotukseen, lukuun ottamatta 9 artiklaa, joka on poistettu. Yhteisen kannan merkittävin muutos verrattuna komission alkuperäiseen ehdotukseen on 5 ja 6 artiklan sisällyttäminen komission ehdotuksen perustana olevan vapaan liikkuvuuden helpottamiseksi. (1) On huomattava, että aiempi 9 artikla, jonka osalta Euroopan parlamentti teki tarkistuksen, on poistettu (katso jäljempänä kohta 2 v).